section_heading: Reprezentativna karijera
paragraph_text: Za hrvatsku reprezentaciju je debitirao 25. travnja 2001. protiv Grčke u Varaždinu, no sljedeći poziv stigao je tek 15. studenog 2003. za susret sa Slovenijom. Za reprezentaciju je ukupno odigrao deset utakmica, i zabilježio jedan pogodak. Bilo je to na prijateljskom dvoboju protiv Njemačke na Poljudu za 1:1. Utakmica je kasnije završila porazom Hrvatske, 1:2. Pod vodstvom Otta Barića bio je član reprezentacije na Europskom prvenstvu 2004. u Portugalu, no, sve tri utakmice odgledao je s klupe. Kasnije je dvaput nastupio na Carlsberg Cupu 2006.